Document ID: /roh_data/filtered/fineweb-2-filterrobots_roh.jsonl.gz/29889

La vischnanca da Medel ha fatg l'onn passà in gudogn da 164'000 francs, quai tar entradas totalas da 4,6 milliuns francs. Sco quai ch'igl è da leger en il rapport annual ha la vischnanca fatg investiziuns da bunamain 1 milliuns francs.
Il pli bler è vegnì investì en projects forestals, la sanaziun da vias e l'engrondiment da la resgia communala. In sectur che ha fatschentà e che vegn vinavant a fatschentar la vischnanca è il dumber da scolars che sa sminuescha adina pli fitg.